Το λήμμα αυτό αναφέρεται στα δημογραφικά χαρακτηριστικά του πληθυσμού της Μάλτας, συμπεριλαμβανομένης της πυκνότητας του πληθυσμού, της εθνικότητας, των θρησκευτικών πεποιθήσεων και άλλων πτυχών του πληθυσμού.

Χαρακτηριστικά
--------------

Η Μάλτα είναι η πιο πυκνοκατοικημένη χώρα στην Ε.Ε. και μία από τις πιο πυκνοκατοικημένες χώρες στον κόσμο, με περίπου 1.265 κατοίκους ανά τετραγωνικό χιλιόμετρο (3.000 ανά τετραγωνικό μίλι). Η τελευταία απογραφή (που διεξάγεται κάθε 10 χρόνια) πραγματοποιήθηκε το 2011.

Κατοικειμένη από τους προϊστορικούς χρόνους, η Μάλτα έγινε αποικία πρώτα των Ελλήνων της Σικελίας. Εν συνεχεία, Φοίνικες, Ρωμαίοι, Βυζαντινοί, Άραβες, Νορμανδοί, Σικελοί, Ισπανοί, Γάλλοι και Βρετανοί επηρέασαν τη μαλτέζικη κουλτούρα και τον τρόπο ζωής των κατοίκων σε διάφορους βαθμούς.

Ο Ρωμαιοκαθολικισμός είναι βάση του Συντάγματος η επίσημη θρησκεία της Μάλτας, ενώ φαίνεται να τον ασπάζεται το 98% των Μαλτέζων. Ωστόσο, η πλήρης ελευθερία συνείδησης και η ελευθερία της λατρείας είναι εγγυημένες και πολλές θρησκείες έχουν τόπους λατρείας στη χώρα (μικρές ωστόσο ομάδες, που αποτελεούν συνολικά το 2% του πληθυσμού).

Η Μάλτα διαθέτει δύο επίσημες γλώσσες, τη μαλτεζική γλώσσα (μια σημιτική γλώσσα που προέρχεται από τα σικελοαραβικά και επηρεάστηκε έντονα από τα σικελικά και τα ιταλικά) και την αγγλική. Και οι δύο γλώσσες είναι υποχρεωτικές ως προς την εκμάθησή τους στην πρωτοβάθμια και δευτεροβάθμια εκπαίδευση. Ένα μεγάλο μέρος του πληθυσμού μιλάει επίσης την ιταλική γλώσσα, η οποία μέχρι το 1936 ήταν η εθνική γλώσσα της Μάλτας. Το ποσοστό αλφαβητισμού φθάνει στο 93%, σε σύγκριση με το 63% του 1946. Η εκπαίδευση είναι υποχρεωτική μέχρι την ηλικία των 16 ετών.

### Ηλικιακή κατανομή

Από το 2000, η ​​μεταβολή της ηλικιακής σύνθεσης προς έναν πιο γηρασμένο πληθυσμό ξεκίνησε να γίνεται ιδιαίτερα αισθητή. Στην πραγματικότητα, ο μέσος όρος ηλικίας του πληθυσμού της Μάλτας αυξήθηκε από 38,5 το 2005 σε 40,5 το 2011. Αυτό οφείλεται στην αύξηση του αριθμού των ατόμων ηλικίας 55 ετών και άνω, σε συνδυασμό με τη μείωση του αριθμού των ατόμων κάτω των 25 ετών. Ο μέσος όρος σε Γκόζο και Κομίνο (41,6 έτη) ήταν υψηλότερος από αυτόν που παρατηρήθηκε στο νησί της Μάλτας. Τα άτομα ηλικίας άνω των 65 ετών αντιπροσώπευαν το 16,3% του συνολικού πληθυσμού το 2011, σε σύγκριση με το 13,7% το 2005. Αντίθετα, τα άτομα ηλικίας 14 ετών και κάτω αποτελούσαν το 14,8% του πληθυσμού το 2011, έναντι του 17,2% το 2005.

### Μεταναστευτικό υπόβαθρο και ξένες εθνικότητες

**Ξένοι υπήκοοι στη Μάλτα**

Tο 2016 και το 2017 ο αριθμός των επιλεγμένων ομάδων αλλοδαπών (μη υπηκόων Μάλτας) στη Μάλτα ήταν ως εξής:

*(Ο κατάλογος αυτός δεν περιλαμβάνει αλλοδαπούς που απέκτησαν μαλτέζικη ιθαγένεια και αλλοδαπούς χωρίς νόμιμη άδεια παραμονής.)*

| Αριθμός | Εθνικότητα | Πληθυσμός (2016) | Πληθυσμός (2017) |
| --- | --- | --- | --- |
|  | Total | 30,000+ |  |
|  |  Ευρωπαίοι πολίτες | 22,000+ |  |
| 1 |  Ιταλία | 5,180 |  |
| 2 |  Ηνωμένο Βασίλειο | 3,985 |  |
| 3 |  Λιβύη |  | 3,622 |
| 4 |  Σερβία |  | 2,757 |
| 5 |  Φιλιππίνες |  | 2,407 |
| 6 |  Βουλγαρία | 2,044 |  |
| 7 |  Ρωσία |  | 2,027 |
| 8 |  Σομαλία |  | 1,845 |
| 9 |  Ουγγαρία | 1,308 |  |
| 10 |  Συρία |  | 1,289 |
| 11 |  Ρουμανία | 1,262 |  |
| 12 |  Ισπανία | 1,119 |  |
| 13 |  Κίνα |  | 1,090 |
| 14 |  Σουηδία | 1,085 |  |
| 15 |  Ερυθραία |  | 1,057 |
| 16 |  Γερμανία | 991 |  |
| 17 |  Ουκρανία |  | 896 |
| 18 |  Γαλλία | 879 |  |
| 19 |  Ινδία |  | 819 |
| 20 |  Πολωνία | 719 |  |
| 21 |  Ολλανδία | 466 |  |
| 22 |  Ελλάδα | 379 |  |
| 23 |  Σλοβακία | 338 |  |
| 24 |  Αυστρία | 332 |  |
| 25 |  Φινλανδία | 321 |  |
| 26 |  Πορτογαλία | 297 |  |
| 27 |  Τσεχία | 296 |  |
| 28 |  Ιρλανδία | 281 |  |
| 29 |  Λετονία | 276 |  |
| 30 |  Λιθουανία | 213 |  |
| 31 |  Δανία | 204 |  |
| 32 |  Βέλγιο | 188 |  |
| 33 |  Εσθονία | 120 |  |
| 34 |  Σλοβενία | 106 |  |
| 35 |  Κροατία | 100 |  |
|  |  Άλλοι Ευρωπαίοι πολίτες | 200+ |  |
|  | Άλλοι μη-Ευρωπαίοι πολίτες | 400+ |  |

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Αυγούστου 2019. Ανακτήθηκε στις 8 Ιανουαρίου 2019.
2. ↑
3. ↑
4. ↑
5. ↑
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Δεκεμβρίου 2017. Ανακτήθηκε στις 8 Ιανουαρίου 2019.
7. ↑
8. ↑
9. ↑  «Libyans». Αρχειοθετήθηκε από το πρωτότυπο στις 6 Δεκεμβρίου 2017. Ανακτήθηκε στις 6 Δεκεμβρίου 2017.
10. ↑  «Filipinos, Serbs». Αρχειοθετήθηκε από το πρωτότυπο στις 30 Οκτωβρίου 2017. Ανακτήθηκε στις 8 Δεκεμβρίου 2017.
11. ↑  «Libyans». Αρχειοθετήθηκε από το πρωτότυπο στις 6 Δεκεμβρίου 2017. Ανακτήθηκε στις 6 Δεκεμβρίου 2017.
12. ↑  «Filipinos, Serbs». Αρχειοθετήθηκε από το πρωτότυπο στις 30 Οκτωβρίου 2017. Ανακτήθηκε στις 8 Δεκεμβρίου 2017.